ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 30/2553เรื่อง ข้อกําหนดเพิ่มเติมที่เกี่ยวข้องกับการลงทุนหรือมีไว้ซึ่ง สัญญาซื้อขายล่วงหน้า เพื่อเป็นทรัพย์สินของกองทุน\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 38(1) และข้อ 41(1) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สิน ของกองทุน ลงวันที่ 28 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ประกาศนี้ (1) เป็นข้อกําหนดเพิ่มเติมที่ใช้ประกอบกับข้อกําหนดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการลงทุนและการมีไว้เพื่อเป็นทรัพย์สินของกองทุน (2) เป็นการกําหนดหน้าที่ของบริษัทจัดการที่ลงทุนหรือมีไว้ซึ่งสัญญาซื้อขายล่วงหน้า เพื่อเป็นทรัพย์สินของกองทุน โดยใช้บังคับกับกรณีดังต่อไปนี้ (ก) การเข้าทําสัญญาซื้อขายล่วงหน้าเพื่อการลดความเสี่ยง โดยสินค้าหรือตัวแปรของสัญญาซื้อขายล่วงหน้าดังกล่าวไม่ใช่ตัวเดียวกับทรัพย์สินที่ต้องการลดความเสี่ยง ทั้งนี้ ตามที่ระบุไว้ในข้อ 2 (ข) การเข้าทําสัญญาซื้อขายล่วงหน้าเพื่อวัตถุประสงค์อื่นที่มิใช่เพื่อการลดความเสี่ยง ทั้งนี้ ตามที่ระบุไว้ในข้อ 3ข้อ ๒ การเข้าทําสัญญาซื้อขายล่วงหน้าที่สินค้าหรือตัวแปรไม่ใช่ตัวเดียวกับทรัพย์สินที่ต้องการลดความเสี่ยง จะถือเป็นการเข้าทําสัญญาเพื่อการลดความเสี่ยงตามข้อ 38(1) แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 ต่อเมื่อค่าสัมบูรณ์ของค่าสัมประสิทธิ์สหสัมพันธ์ (absolute correlation coefficient) ระหว่างผลตอบแทนของสินค้า หรือตัวแปรกับผลตอบแทนของทรัพย์สินที่ต้องการลดความเสี่ยงต้องไม่น้อยกว่า 0.7 และมีวัตถุประสงค์เพื่อการลดความเสี่ยง ค่าสัมบูรณ์ของค่าสัมประสิทธิ์สหสัมพันธ์ตามวรรคหนึ่ง ต้องคํานวณตามหลักวิชาการอันเป็นที่ยอมรับ โดยใช้ข้อมูลที่มีความเหมาะสมเพื่อให้สามารถสะท้อนความสัมพันธ์ระหว่างทรัพย์สินที่นํามาคํานวณได้อย่างสมเหตุผลข้อ ๓ ให้บริษัทจัดการที่เข้าทําสัญญาซื้อขายล่วงหน้าในนามของกองทุนเพื่อวัตถุประสงค์อื่นที่มิใช่เพื่อการลดความเสี่ยง กันหรือแยกทรัพย์สินของกองทุนตามที่กําหนดไว้ในวรรคสองในจํานวนไม่น้อยกว่ามูลค่าสุทธิที่กองทุนอาจมีภาระต้องชําระหนี้หรือชําระค่าสินค้าเมื่อสิ้นสุดสัญญาซื้อขายล่วงหน้า ทั้งนี้ ตลอดระยะเวลาที่ลงทุนหรือมีไว้ซึ่งสัญญาซื้อขายล่วงหน้านั้น ทรัพย์สินของกองทุนที่จะถูกกันหรือแยกตามวรรคหนึ่งต้องเป็นทรัพย์สินที่มีคุณภาพและมีสภาพคล่องดังต่อไปนี้(1) เงินสด(2) เงินฝากในบัญชีเงินฝากธนาคารพาณิชย์ ธนาคารที่มีกฎหมายเฉพาะจัดตั้งขึ้น หรือธนาคารต่างประเทศ(3) หลักประกันในระบบการชําระหนี้ตามสัญญาซื้อขายล่วงหน้า(4) ตราสารภาครัฐไทยหรือตราสารภาครัฐต่างประเทศ ซึ่งมีอายุคงเหลือไม่เกินสามปี ทั้งนี้ ตราสารภาครัฐต่างประเทศดังกล่าวต้องมีอันดับความน่าเชื่อถือในอันดับที่สามารถลงทุนได้(5) ตั๋วแลกเงินที่สถาบันการเงินเป็นผู้ออก(6) ตราสารแห่งหนี้ที่ขึ้นทะเบียนในตลาดซื้อขายตราสารแห่งหนี้ หรือที่มีข้อมูลราคาที่น่าเชื่อถือและอ้างอิงได้ ซึ่งมีการเปิดเผยต่อสาธารณชน ทั้งนี้ ตราสารแห่งหนี้ดังกล่าวต้องมีอันดับความน่าเชื่อถือดังต่อไปนี้(ก) อันดับความน่าเชื่อถืออยู่ในสี่อันดับแรก ในกรณีที่เป็นตราสารแห่งหนี้ซึ่งมีอายุคงเหลือไม่เกินหนึ่งเดือน (ข) อันดับความน่าเชื่อถืออยู่ในสามอันดับแรก ในกรณีที่เป็นตราสารแห่งหนี้ซึ่งมีอายุคงเหลือไม่เกินหนึ่งปี (7) ตราสารแห่งหนี้ซึ่งมีผู้แสดงตนต่อบุคคลทั่วไปว่าพร้อมจะเสนอราคาซื้อและรับซื้อตราสารนั้นในราคาดังกล่าวตลอดอายุของตราสารแห่งหนี้นั้น (8) หุ้นสามัญจดทะเบียนในตลาดหลักทรัพย์แห่งประเทศไทยหรือตลาดหลักทรัพย์ต่างประเทศ ทั้งนี้ ไม่รวมถึงหุ้นสามัญของบริษัทจดทะเบียนที่อยู่ระหว่างดําเนินการให้เหตุแห่งการเพิกถอนหมดไป(9) หน่วยลงทุนของกองทุนรวมเปิดที่กําหนดวันทําการรับซื้อคืนหน่วยลงทุนทุกวันทําการ และกําหนดวันชําระเงินค่าขายคืนหน่วยลงทุนภายในเจ็ดวันนับแต่วันที่มีคําสั่งขายคืนหน่วยลงทุน(10) ธุรกรรมการซื้อโดยมีสัญญาขายคืนที่มีอายุคงเหลือไม่เกินเจ็ดวัน(11) รายการค้างรับหักด้วยรายการค้างจ่าย ทั้งนี้ เฉพาะรายการที่เกิดขึ้นเนื่องจากการลงทุน มีไว้ หรือจําหน่ายไป ซึ่งทรัพย์สินของกองทุน และรายการดังกล่าวจะครบกําหนดภายในเจ็ดวันข้อ ๔ ประกาศนี้ให้ใช้บังคับตั้งแต่วันที่ 16 กันยายน พ.ศ. 2553 เป็นต้นไปผู้มีอํานาจลงนาม - ประกาศ ณ วันที่ 25 สิงหาคม พ.ศ. 2553 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ (1) เพื่อกําหนดค่าสัมประสิทธิ์สหสัมพันธ์ที่มีความเหมาะสมในกรณีที่กองทุนเข้าเป็นคู่สัญญาในสัญญาซื้อขายล่วงหน้าเพื่อการลดความเสี่ยง โดยสินค้าหรือตัวแปรไม่ใช่ตัวเดียวกับทรัพย์สินที่ต้องการลดความเสี่ยง (2) เพื่อกําหนดทรัพย์สินของกองทุนที่มีคุณภาพและมีสภาพคล่อง ที่บริษัทจัดการต้องกันหรือแยกไว้เพื่อประโยชน์ในการชําระหนี้ในกรณีที่กองทุนเข้าเป็นคู่สัญญาในสัญญาซื้อขายล่วงหน้าเพื่อวัตถุประสงค์อื่นที่มิใช่เพื่อการลดความเสี่ยง จึงจําเป็นต้องออกประกาศนี้